জলমগ্ন পরিস্থিতিতে বিপন্ন মা ও তাঁর একরত্তি সন্তান। তাঁদের উদ্ধার করতে হাজির মার্কিন উপকূল রক্ষী বাহিনী। শেষমেশ তাঁদের উদ্ধার করে আনার ভিডিও ভাইরাল হয়েছে।  
মার্কিন উপকূল রক্ষী বাহিনী ফেসবুকে পোস্ট করেছে ভিডিওটি। সেখানে দেখা যাচ্ছে, বন্যায় আটক সেই তরুণী মা ও তাঁর সন্তানকে কেমন করে হেলিকপ্টারে তুলে আনা হচ্ছে। হারিকেন বিধ্বস্ত টেক্সাসের অবস্থা এই মুহূর্তে ভয়াবহ। রাস্তাগুলিকে মনে হচ্ছে নদী। মানুষজন আটকে পড়েছেন বিভিন্ন জায়গায়। উদ্ধারকাজ শুরু হয়েছে। 
ফেসবুকে পোস্ট করা ভিডিওটিতে দেখা হচ্ছে দুধের শিশুকে কোলে আঁকড়ে বসে রয়েছেন মা। দু’জনকে ধীরে ধীরে তুলে আনা হচ্ছে উপরে। জলমগ্ন বাড়ির উপরে অপেক্ষা করছেন পরিবারের অন্যরা। 
ভিডিওটি এরই পর্যন্ত প্রায় ২০০০ জন শেয়ার করেছেন। 

দেখুন ভিডিও। মার্কিন উপকূল রক্ষী বাহিনীর ফেসবুক থেকে।
রবিবার থেকে বুধবার বিকেল পর্যন্ত ৪২০০ জনকে উদ্ধার করা হয়েছে। যেভাবে উপকূল রক্ষী বাহিনী দক্ষতার সঙ্গে উদ্ধারকাজ চালিয়েছে, তা নিয়ে প্রশংসায় মুখর সে দেশের মিডিয়াও। প্রতি বছরই ভয়ঙ্কর ঝড়ের কবলে পড়ে মার্কিন যুক্তরাষ্ট্র। ঝড় ও বন্যায় আটকে পড়েন অনেকেই। সম্প্রতি হারিকেনের কবলে পড়ে রীতিমতো নাজেহাল সে দেশের বাসিন্দারা।